Gedagte vir die dag: Onderskei tussen reg en verkeerdFoto: pixabay.com Moenie takt en oorleg uit die oog verloor nie. Hou altyd daaraan vas. Dit sal jou lewe verryk en eer en agting vir jou bring. Jou pad sal veilig wees. (Spreuke 3:21-23) Onderskeidingsvermoë is die vermoë om tussen reg en verkeerd, waar en vals, goed en sleg, belangrik en onbelangrik en godvrugtig en goddeloos te onderskei. Onderskeiding help jou om sake in perspektief te sien en die motiewe te verstaan van mense wat moontlik ’n sekere agenda het. Onderskeiding wys vir jou die pad deur ’n see van moontlikhede voor jou. Wanneer jy onderskeiding aan die dag lê en jouself oefen om tussen reg en verkeerd te onderskei, kan jy die valstrikke en verwarring vermy waarin so baie mense hulle bevind. God belowe dat onderskeidingsvermoë jou veilig sal hou op die pad waarop Hy wil hê jy moet gaan. Hoe kan jy beter onderskeidingsvermoë aan die dag lê?